100. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 238 της 9/23 Ιουλ. 1990 (ΦΕΚ Α΄ 26) Ρύθμιση θεμάτων προσωπικού της Υπηρεσίας Πολιτικής Αεροπορίας (ΥΠΑ) του Υπουργείου Μεταφορών και Επικοινωνιών. Έχοντας υπόψη: 1.Τις διατάξεις: α.Του Νόμ. 1558/85 (137 Α΄) "περί Κυβέρνησης και Κυβερνητικών Οργάνων και ειδικότερα της παρ. 5 του άρθρ. 24 σε συνδυασμό με τις διατάξεις του άρθρ. 2 του Νόμ. 51/1975 (125 Α΄) «περί αναδιοργανώσεως των Δημοσίων Πολιτικών Υπηρεσιών». β.Του Ν.Δ. 714/70 (238/Α΄) «περί ιδρύσεως Διευθύνσεως Εναερίων Μεταφορών παρά τω Υππουργείω Συγκοινωνιών και Οργανώσεως της Υπηρεσίας Πολιτικής Αεροπορίας» όπως τροποποιήθηκε με το Νόμ. 1340/83 (35 Α΄). γ.Τον Νόμ. 1858/89 "Διαρρυθμίσεις στον ειδικό φόρο κατανάλωσης κ.λπ." άρθρ. 18 (148 Α΄). δ.Το Π.Δ. 56/1989 "Οργανισμός της ΥΠΑ" (28/Α΄). 2.Την αριθ. 119/1990 γνωμοδότηση του Συμβουλίου της Επικρατείας με πρόταση των Υπουργών Προεδρίας της Κυβέρνησης, Οικονομικών και Μεταφορών και Επικοινωνιών, αποφασίζουμε: Όριο ηλικίας διορισμού Ελεγκτών Εναέριας Κυκλοφορίας (ΕΕΚ) Άρθρ.1.-1.Δεν μπορεί να διοριστεί κανείς υπάλληλος στον Κλάδο ΠΕ2 Ελεγκτών Εναέριας Κυκλοφορίας (ΕΕΚ) της ΥΠΑ μετά την συμπλήρωση του 27ου έτους της ηλικίας, προκειμένου για άτομα που δεν υπέχουν στρατιωτική υποχρέωση ή έχουν νόμιμα απαλλαγεί και του 29ου έτους για άτομα που έχουν υπηρετήσει στο στράτευμα τον προβλεπόμενο από το νόμο χρόνο στρατιωτικής θητείας. 2.Για τον υπολογισμό του κατά την προηγούμενη παράγραφο του άρθρου αυτού ορίου ηλικίας, σαν ημέρα γεννήσεως λαμβάνεται η 1η Ιανουαρίου του έτους της γεννήσεως. Εκπαίδευση, απόκτηση ειδικοτήτων από τους ΕΕΚ, βαθμολογική εξέλιξη Άρθρ.2.-1.Οι διοριζόμενοι στον κλάδο ΠΕ2 ΕΕΚ υπάλληλο της ΥΠΑ υποχρεούνται να υπηρετήσουν σε υπηρεσίες που ασκείται έλεγχος εναέριας κυκλοφορίας επί μία συνεχή δωδεκαετία από του διορισμού των και να υποστούν την προβλεπόμενη από την κείμενη κάθε φορά νομοθεσία για τον κλάδο τους εκπαίδευση. Για να αποκτήσουν δικαίωμα κρίσεως στον μεθεπόμενο του εισαγωγικού για τον κλάδο τους βαθμό, οι υπάλληλοι της παρούσας παραγράφου πρέπει να υπηρετούν συνεχώς σε υπηρεσίες που ασκείται έλεγχος εναέριας κυκλοφορίας με εξαίρεση τα διαστήματα που θα εκπαιδεύονται στη Σχολή Πολιτικής Αεροπορίας (ΣΠΟΑ) και να αποκτήσουν μια τουλάχιστον ειδικότητα από τις προβλεπόμενες στην παρ. 2 του άρθρου αυτού. 2.Οι ΕΕΚ υποχρεούνται μέσα σε τρία χρόνια από του διορισμού των να αποκτήσουν μια από τις παρακάτω ειδικότητες: α.Ελεγκτού Αεροδρομίου ή β.Ελεγκτού Προσέγγισης ή  γ.Ελεγκτού Περιοχής Α΄ τάξης. Ειδικά για την απόκτηση Ειδικότητας Ελεγκτού Περιοχής Α΄ τάξης και εφόσον συντρέχουν συνθήκες που δυσχεραίνουν την εκπαίδευση των υποψηφίων για απόκτηση της ειδικότητας αυτής, είναι δυνατόν με απόφαση του Υπουργού Μεταφορών και Επικοινωνιών να παρατείνεται η κατά τα ανωτέρω τριετία για ένα ακόμη έτος. 3.Μέχρις αποκτήσεως μιας ειδικότητας από αυτές που προβλέπονται στην παρ. 2 του παρόντος άρθρου παρατείνεται η δόκιμη υπηρεσία και αναστέλλεται η μονιμοποίηση του υπαλλήλου ΕΕΚ. Η ανωτέρω αναστολή δεν μπορεί να ξεπεράσει τους 12 μήνες. Στην συνέχεια ο υπάλληλος, στην περίπτωση που δεν αποκτήσει μια από τις παραπάνω ειδικότητες κρίνεται για μονιμοποίηση και αν μεν κριθεί μονιμοποιητέος, μονιμοποιείται και μετατάσσεται σε άλλους κλάδους της ιδίας κατηγορίας είτε Δημόσιας Υπηρεσίας είτε Ν.Π.Δ.Δ. αν δε κριθεί μη μονιμοποιητέος, απολύεται από την Υπηρεσία. Η μετάταξη σε άλλες Δημόσιες Υπηρεσίες γίνεται με κοινή απόφαση των Υπουργών Προεδρίας της Κυβέρνησης, Μεταφορών και Επικοινωνιών και του οικείου Υπουργού σε κλάδους και θέσεις ανάλογα με τα τυπικά προσόντα του μετατασσομένου. Ο καθορισμός της Υπηρεσίας στην οποία θα γίνει η μετάταξη γίνεται με απόφαση του Υπουργού Προεδρίας της Κυβέρνησης. Βαθμίδες καθηκόντων Άρθρ.3.-Δια του παρόντος καθιερώνονται τέσσερις βαθμίδες καθηκόντων στις οποίες εντάσσονται οι Ελεγκτές Εναέριας Κυκλοφορίας ως κάτωθι: Πρώτη βαθμίδα: Σ’ Αυτήν εντάσσονται οι ΕΕΚ μετά την επιτυχή αποφοίτησή των από την Σχολή Πολιτικής Αεροπορίας (ΣΠΟΑ) και φέρουν τον τίτλο του "βοηθού ελεγκτή". Δεύτερη βαθμίδα: Σ’ αυτή εντάσσονται οι ΕΕΚ μετά την απόκτηση μιας των ειδικοτήτων που προβλέπονται στο άρθρ. 2 του παρόντος και φέρουν τον τίτλο του "Ελεγκτή Β΄". Τρίτη βαθμίδα: Σ’ αυτήν εντάσσονται οι ΕΕΚ μετά εξαετή τουλάχιστον υπηρεσία σε κλάδο ΕΕΚ και τριετή άσκηση καθηκόντων μιας τουλάχιστον ειδικότητας απ’ αυτές που προβλέπονται στο άρθρ. 2 παρ. 2 του παρόντος ή ελεγκτή RADAR. Οι υπάλληλοι αυτοί φέρουν τον τίτλο του Ελεγκτή Α΄. Τέταρτη Βαθμίδα: Σ’ αυτήν εντάσσονται οι ΕΕΚ μετά δωδεκαετή τουλάχιστον υπηρεσία σε κλάδο ΕΕΚ και εννεαετή άσκηση καθηκόντων μιας τουλάχιστον ειδικότητας από αυτές που προβλέπονται στο άρθρ. 2 του παρόντος ή ελεγκτή RADAR. Οι υπάλληλοι αυτοί φέρουν τον τίτλο του Αρχιελεγκτή. Με απόφαση του Διοικητή της ΥΠΑ προσδιο-ρίζονται τα ειδικότερα καθήκοντα των υπαλ-λήλων κάθε βαθμίδας σύμφωνα με την ισχύ-ουσα κάθε φορά νομοθεσία (ΒΔ 636/72) "περί  (Μετά τη σελ. 526,440(β) Σελ. 526,441 Τεύχος 1145–Σελ. 87 Υπηρεσία Πολιτικής Αεροπορίας 38.Κ.α.100 53 πτυχίων και αδειών κ.λπ." τα σχετικά παραρτήματα και εγχειρίδια του ICAO κ.λπ.). Η απόφαση αυτή του Διοικητή της ΥΠΑ μπορεί να συμπληρώνει απλώς την ισχύουσα νομοθεσία στο εν λόγω αντικείμενο αλλά όχι και να τροποποιεί αυτήν. Θέσεις προϊσταμένων ΕΕΚ Άρθρ.4.-Για την κατάληψη θέσεως προϊσταμένου σε υπηρεσίες ελέγχου εναέριας κυκλοφορίας απαιτούνται, πέραν των προβλεπομένων από την κείμενη νομοθεσία προσόντων και τα εξής: α.Για την κατάληψη θέσης προϊσταμένου σε μονάδα που λειτουργεί σε επίπεδο Διεύθυνσης ο ΕΕΚ πρέπει να έχει συμπληρώσει τρία χρόνια στην Τέταρτη βαθμίδα καθηκόντων (Αρχιελεγκτής επί τριετία). Ελλείψει Αρχιελεγκτή επί τριετία, σε μονάδα που λειτουργεί σε επίπεδο Διεύθυνσης μπορεί να τοποθετείται ως προϊστάμενος Αρχιελεγκτής. β.Για την κατάληψη θέσης προϊσταμένου σε μονάδα που λειτουργεί σε επίπεδο Τμήματος ο ΕΕΚ πρέπει να βρίσκεται στην Τέταρτη βαθμίδα καθηκόντων (Αρχιελεγκτής). Ελλείψει Αρχιελεγκτών, σε μονάδα που λειτουργεί σε επίπεδο τμήματος μπορεί να τοποθετείται ως προϊστάμενος Ελεγκτής Α΄. γ.Σε μονάδες ελέγχου Εναέριας Κυκλοφορίας που λειτουργούν σε επίπεδο γραφείου, μπορεί να τοποθετείται ως προϊστάμενος και Ελεγκτής Β΄. Ρύθμιση ειδικών θεμάτων Άρθρ.5.-1.Υπάλληλοι κλάδου ΕΕΚ που τοποθετούνται σε θέσεις αερολιμεναρχών ή αποστέλλονται για εκπαίδευση σε θέματα του κλάδου των στην ημεδαπή ή αλλοδαπή θεωρούνται ότι συνεχίζουν να ασκούν τα καθήκοντα της ειδικότητας ΕΕΚ που είχαν προ της τοποθετήσεώς των ως αερολιμεναρχών ή της αποστολής των για εκπαίδευση. 2.Υπάλληλοι κλάδου ΕΕΚ βαθμίδας καθηκόντων κατώτερης του Αρχιελεγκτή δύνανται να τοποθετούνται κατ’ εξαίρεση των αναφερομένων, στο άρθρ. 2 παρ. 2, σε υπηρεσίες ΕΕΚ όπου δεν ασκείται έλεγχος εναέριας κυκλοφορίας, για χρονικό διάστημα συνεχές ή διακοπτόμενο που δεν μπορεί να υπερβαίνει τη διετία συνολικά. Για την διετία αυτή θεωρείται ότι συνεχίζουν να ασκούν τα καθήκοντα της ειδικότητας την οποία είχαν πριν από την τοποθέτησή των στην μονάδα αυτή. Σελ. 526,442 Τεύχος 1145–Σελ. 88 3.Οι Υπηρετούντες στην ΥΠΑ ΕΕΚ που δεν έχουν συμπληρώσει δωδεκαετή προϋπηρεσία σε υπηρεσίες ελέγχου εναέριας κυκλοφορίας μετακινούνται υποχρεωτικά εντός εξαμήνου από της δημοσιεύσεως του παρόντος δ/τος, σε υπηρεσίες όπου ασκείται έλεγχος εναέριας κυκλοφορίας. Της υποχρεώσεως αυτής εξαιρούνται οι έχοντες υπερδεκαπενταετή υπηρεσία στον κλάδο ΕΕΚ. Όσοι από τους παραπάνω υπαλλήλους έχουν πάνω από 15 χρόνια υπηρεσίας στον κλάδο δύνανται με αίτησή τους να ζητήσουν την τοποθέτησή τους σε υπηρεσίες ΕΕΚ, όπου ασκείται έλεγχος εναέριας κυκλοφορίας, της υπηρεσίας υποχρεούμενης να μετακινήσει τούτους σύμφωνα με την αίτησή τους, μέσα σε διάστημα έξι μηνών. 4.Για την κατάταξη των ήδη υπηρετούντων υπαλλήλων ΕΕΚ σε βαθμίδες καθηκόντων, προσμετράται ο χρόνος από της αποκτήσεως μιας ειδικότητας ΕΕΚ μέχρι σήμερα, θεωρουμένου ότι έκτοτε και μέχρι σήμερον ασκούσαν τα καθήκοντα της ειδικότητας αυτής ανεξάρτητα αν είχαν την ειδικότητα αυτή σε ισχύ ή όχι. Ο τυχόν πλεονάζων χρόνος μετά την κατάταξη σε βαθμίδες θεωρείται ότι έχει διανυθεί στην βαθμίδα στην οποία κατατάχθηκε ο ΕΕΚ. Η κατά τα άνω ένταξη των υπαλλήλων ΕΕΚ σε βαθμίδες καθηκόντων θα γίνει από τη Διεύθυνση εναέριας κυκλοφορίας της Κεντρικής Υπηρεσίας της ΥΠΑ μετά σύμφωνη γνώμη της Επιτροπής που προβλέπεται στην παρ. 5   αυτού του άρθρου και θα εγκριθεί από τον Διοικητή αυτής. 5.Ο χρόνος άσκησης καθηκόντων κάποιας ειδικότητας ΕΕΚ θα βεβαιώνεται από την μονάδα στην οποία έχει υπηρετήσει ή υπηρετεί ο υπάλληλος ΕΕΚ και έχει ασκήσει την ειδικότητα, μετά σύμφωνη γνώμη τριμελούς επιτροπής που αποτελείται από δύο ΕΕΚ βαθμίδας Αρχιελεγκτή οριζόμενους από τον Διοικητή της ΥΠΑ και έναν εκπρόσωπο της ΕΕΕΚΕ οριζόμενο με απόφαση του Διοικητικού Συμβουλίου αυτής. Η θητεία της Επιτροπής αυτής είναι διετής. Άρθρ.6.-Η ισχύς του Δ/τος αυτού αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Μεταφορών και Επικοινωνιών αναθέτουμε τη δημοσίευση και εκτέλεση του παρόντος Δ/τος. 38.Κ.α.100 Υπηρεσία Πολιτικής Αεροπορίας 54 